Source: https://ficek.sk/dohoda-o-skonceni-pracovneho-pomeru-35801
Timestamp: 2020-03-28 21:34:54+00:00

Document:
[2020] Dohoda o skončení pracovného pomeru | Právna Poradňa
Odpovedané dňa: 1. 5. 2018
Otázka: Dohoda o skončení pracovného pomeru
Dobrý deň. Som zamestnaný vo firme, ktorá končí. Dostal som výpoveď (Dohoda o skončení pracovného pomeru §60) ale vo výpovedi je uvedený iný dátum ako na mojej pracovnej zmluve. Zmluvu mám od 1. 2 2015 a na výpovedi je uvedený dátum 1. 10 2017. Podľa mojej zmluvy mám nárok na odstupné, ale podľa dátumu uvedeného na výpovedi nie. Firma sa 1. 10 2017 iba premenovala ale zostal ten istý majiteľ aj zamestnanci všetko. Nedostali sme ani iné (nové) zmluvy ani dodatky. Potreboval by som vedieť ako ďalej postupovať. Zatiaľ som nič nepodpísal. Nemám vyplatenú mzdu za marec apríl a teda ani odstupné. Viete mi poradiť? Vopred Ďakujem Balog.
Odpoveď: Dohoda o skončení pracovného pomeru
odstupné upravuje § 76 Zákonníka práce:
§ 27 Ak zanikne zamestnávateľ, ktorý má právneho nástupcu, prechádzajú práva a povinnosti z pracovnoprávnych vzťahov na tohto nástupcu, ak osobitný predpis neustanovuje inak.
§ 29a Ak sa zamestnancovi prevodom majú zásadne zmeniť pracovné podmienky a zamestnanec s ich zmenou nesúhlasí, pracovný pomer sa považuje za skončený dohodou z dôvodov podľa § 63 ods. 1 písm. b) ku dňu prevodu. Zamestnávateľ vydá zamestnancovi písomný doklad o skončení pracovného pomeru podľa prvej vety. Zamestnancovi podľa prvej vety patrí odstupné podľa § 76.
§ 30 Práva a povinnosti z pracovnoprávnych vzťahov prechádzajú smrťou zamestnávateľa, ktorý je fyzickou osobou, na jeho dedičov.
Ak nedošlo k prevodu podniku na iný subjekt a firma len skutočne zmenila názov a pracujete nepretržite na jednu zmluvu, potom by ste mali mať nárok na odstupné. Ak je v dohode uvedený nesprávny dátum, kvôli ktorému Vám nárok na odstupné nevzniká, potom sa môžete vyplatenia domáhať súdne. Preukázať túto skutočnosť by ste vedeli práve podpísanou pracovnou zmluvou s dátumom, na základe ktorého Vám vzniká nárok na odstupné.
Podotázka: Dohoda o skončení pracovného pomeru (Pracovné právo)
Dobrý deň, prosím o informáciu ohľadne odstupného po skončení pracovného pomeru výpoveďou zo strany zamestnávateľa pre nadbytočnosť. Zaratávajú sa odpracované roky u toho istého zamestnávateľa (40 rokov), aj keď boli 2 krát prerušené (6 mesiacov a 18 mesiacov), jedná sa o vyplatenie odstupného. Ďakujem za odpoveď.
Dobrý deň, do výpovednej doby, a zároveň aj do doby potrebnej na určenie výšky nároku na odstupné sa započítavajú bezprostredne nadväzujúce pracovné pomery u toho istého zamestnávateľa. Vzhľadom na dĺžku "prerušenia", ak bolo toto prerušenie spôsobené ukončením pracovného pomeru a následne uzatvorením novej pracovnej zmluvy, však vo Vašom prípade bude rozhodujúca dĺžka "posledného" pracovného pomeru podľa aktuálnej pracovnej zmluvy.
Dobrý večer, mám problém, s ktorým si neviem rady. V práci som robila team leadera 2,5, roka nikdy som tam nemala z nikým problém až 22. 11. ma zavolal riaditeľ vraj má pre mňa dve ponuky. 1. pôjdem na inú smenu s tým, že budem ako operátor a v žiadnom prípade team leader
2. ak neberiem prvú ponuku rozlúčime sa.
Dôvod? Porušenie pracovnej disciplíny.
Kolegyňa oklamala riaditeľa, vraj som ju vulgárne nazvala a za ďalšie nepoužila som ochranné pracovné prostriedky. Bola som vo veľkom šoku, lebo ani v zlom sne by som niečo také nečakala. Tak som v nervoch strese šoku podpísala výpoveď. Veľký problém je v tom, že všetci nadriadený na personálnom vedeli, že ma idú vyhodiť a ja som neprečítala čo podpisujem a podpísala som dohodu, že výpoveď dávam ja na vlastnú žiadosť.
Žiadnu žiadosť som ja osobne nepodala. Oni mi nenechali ani priestor vyjadriť sa obhájiť sa a za ďalšie nedostala som ani jedno jediné písomné upozornenie o porušení. Môžem podať žalobu za krivé obvinenie a urážku na cti alebo ako by som mohla postupovať ?
z otázky vyplýva, že ste v konečnom dôsledku podpísali dohodu o skončení pracovného pomeru, že výpoveď dávate Vy na základe vlastnej žiadosti. Dôležitá je formulácia uvedená v listine, kde je uvedené, že pracovný pomer sa končí určitým spôsobom keďže z otázky nevyplýva, či sa jedná o dohodu, alebo výpoveď z Vašej strany, a dátum skončenia pracovného pomeru.
Sme názoru, že pokiaľ z listiny o skončení prac. pomeru vyplýva, že tento sa končí na základe Vašej žiadosti, pričom ste žiadnu žiadosť nepodali, a naviac, ako vyplýva z textu otázky, listina o skončení prac. pomeru bola pripravená vopred, sme názoru, že môžete podať žalobu na súd o neplatnosť skončenia prac. pomeru a to v lehote do dvoch mesiacov odo dňa keď sa mal pracovný pomer skončiť (§ 77 Zákonníka práce).
Citujeme z rozsudku Krajského súdu Žilina, sp. zn. : 7CoPr/6/2018 :
"...Uvedené tvrdenia žalobcu o vykonávaní nátlaku alebo podpísaní právneho úkonu bez jeho slobodnej vôle, nepovažoval v konaní za preukázané. Na slobodnú vôľu sa môže pôsobiť fyzickým donútením alebo psychickým donútením. Psychické donútenie sa stotožňuje s bezprávnou vyhrážkou, vyvoláva neplatnosť len vtedy, ak je protiprávne, t.j. vynucuje sa niečo, čo sa takto nemôže vynucovať, vzbudzuje dôvodnú obavu z úkonu toho, kto hrozí, pričom dôvodná obava vyjadruje intenzívne pôsobenie okolností použitých ako bezprávne vyhrážanie sa. Pri posudzovaní takejto dôvodnosti obavy nemožno brať do úvahy len subjektívny pocit toho, voči komu vyhrážka smeruje, ale je nutné prihliadnuť na všetky okolnosti. Psychické donútenie sa stotožňuje s bezprávnou vyhrážkou, vyvoláva neplatnosť právneho úkonu len v prípade, keď je protiprávny, t.j. vynucuje niečo, čo takto nemožno vynucovať. Dôvodná obava vyžaduje intenzívne pôsobenie okolností použitých ako bezprávne vyhrážanie sa. Pri posudzovaní dôvodnosti obavy preto nemôže v celom rozsahu zohľadniť subjektívny postoj, povahu adresáta bez právnej vyhrážky, ale treba optimalizovať vzťah medzi okolnosťami vyvolávajúcimi dôvodnú obavu a subjektom, ktorý je po ich tlakom. V takom prípade dôkazné bremeno, pokiaľ ide o nevážnosť vôle, zaťažuje toho, kto konal bez atribútu vážnosti."
Vzhľadom na okolnosti, ktoré predchádzali podpísaniu listiny o skončení prac. pomeru, ako aj skutočnosť vopred pripravenej listiny o skončení prac. pomeru, odporúčame kontaktovať advokáta na prerokovanie veci a podanie žaloby na súd.
Sme názoru toho, že okolnosť, že ste si listinu neprečítali, nebude dôvodom na neplatnosť skončenia prac. pomeru, ale bude vecou dokazovania v súdnom konaní, že skončenie prac. pomeru nebolo výsledkom Vašej slobodnej vôle. Dôležitá bude teda aj výpoveď svedkov prítomných pri podpísaní listiny o skončení prac. pomeru.
Dobrý večer. Chcem sa spýtať. Pracujem v predajni ako manager vyše 11 rokov. Prišiel nový area manager a chce mi dať výpoveď. Podľa zákona mám nárok na 3 mesiace výpovedná doba a 3 mesiace odstupného. Po všetkých peripetiách mi navrhol 2 mesačne odstupného a výpoveď ihneď. Nemal by som problém s 3 mesačným odstupným a výpoveď ihneď a na tom som trval. No potom prišiel s návrhom, že zatiaľ ostávam a dal mi podpísať podmienky, ktoré sú nesplniteľné, alebo ľahko mi môže dať z týchto podmienok vytykacie listy. Nepodpísal som. No vyzerá to tak, že teraz my urobí v robote peklo. Mám trvať na tom odstupnom, alebo sa uspokojiť s 2 mesačným. Neviem si rady. Ďakujem.
vychádzame z predpokladu, že máte podpísanú riadnu pracovnú zmluvu, kde je uvedený druh práce a jeho stručná charakteristika v súlade s ust. § 42 ZP.
Z otázky nám nie je jasné čoho sa týkali nesplniteľné podmienky, ktoré spomínate, či išlo o druh práce, alebo nejaké zvýšené pracovné úlohy z hľadiska plnenia plánu predaja a podobne (to len usudzujeme).
Poznamenávame, že výpoveď dohodou ako formu skončenia prac. pomeru ZP nepozná.
Skončenie prac. pomeru upravujem Zákonník práce.
Prac. pomer podľa § 59 ZP je možné skončiť :
Podľa ust. ZP navýpoveď zo strany zamestnávateľa, ako aj okamžité skončenie prac. pomeru musia byť dané zákonom stanovené dôvody.
Odstupné rieši ust. § 76 ZP vo Vašom nasledovne :
1./ Ak by s Vami skončil zamestnávateľ výpoveďou z dôvodov uvedených v § 63 ods. 1 písm. a) alebo písm. b) /organizačné dôvody/ alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, patrí pri skončení pracovného pomeru odstupné najmenej v sume pri PP vo výške trojnásobku jeho priemerného mesačného zárobku, ak pracovný pomer zamestnanca trval najmenej desať rokov a menej ako dvadsať rokov,
2./ Ak by ste skončili prac. pomeru dohodou z dôvodov uvedených v ust. § 63 ods. 1 písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, odstupné najmenej v sume štvornásobku jeho priemerného mesačného zárobku, ak pracovný pomer zamestnanca trval najmenej desať rokov a menej ako dvadsať rokov.
V otázke uvádzate, že dostanete vytýkacie listy a budete mať peklo v práci. Ako sme uviedli vyššie, prac. pomer sa môže skočiť len spôsobmi a z dôvodov uvedených v ZP. V prípade, že zo strany zamestnávateľa by Vám bola doručená výpoveď prípadne okamžité skončenie prac. pomeru, ak s dôvodmi uvedenými zamestnávateľom nebudete súhlasiť, v súlade s ust. § 77 ZP budete môcť podať žalobu o neplatnosť skončenia prac. pomeru a to v lehote do dvoch mesiacov odo dňa keď sa mal pracovný pomer skončiť.
Ako máte postupovať ?
Je na Vás či sa dohodnete na skončení prac. pomeru dohodou, tu však poznamenávame, že ak by ste skončili PP dohodou a aby ste mali nárok na odstupné, dôvod skončenia prac. pomeru musí byť uvedený v dohode a to zrušenie zamestnávateľa, premiestnenie zamestnávateľa alebo rozhodnutie zamestnávateľa o nadbytočnosti.
Dobrý deň, dovoľujem si Vás poprosiť o radu. Uzatvorila som pracovnú zmluvu so zamestnávateľom, v časti "MZDA" je uvedené: úkolová mzda, skrátenie 1 ks nohavíc 3 eur, skrátenie 1 ks šiat 3 eur, úprava rukáva 4 eur. Prosím Vás, je táto zmluva platná? Nemusí byt v pracovnej zmluve uvedená suma základnej zložky mzdy, ak pracujem na úkol? Ďakujem, pekný deň
Kothajová.
Podľa ust. § 119 Zákonníka práce platí, že "mzda nesmie byť nižšia ako minimálna mzda ustanovená osobitným predpisom."
Podľa § 120 Zákonníka práce platí :
"Minimálne mzdové nároky
(1) Zamestnávateľ, u ktorého nie je odmeňovanie zamestnancov dohodnuté v kolektívnej zmluve, je povinný zamestnancovi poskytnúť mzdu najmenej v sume minimálneho mzdového nároku určeného pre stupeň náročnosti práce (ďalej len „stupeň") príslušného pracovného miesta. Ak mzda zamestnanca v kalendárnom mesiaci nedosiahne sumu minimálneho mzdového nároku, zamestnávateľ poskytne zamestnancovi doplatok v sume rozdielu medzi dosiahnutou mzdou a sumou minimálneho mzdového nároku ustanoveného pre stupeň patriaci príslušnému pracovnému miestu."
Základná minimálna mzda pre rok 2019 ej zatiaľ 520 €, t.j. : zamestnávateľ by bol povinný Vám bol povinný doplatiť tento rozdiel do minimálnej mzdy, čo vyplýva z ust. Zákonníka práce. Výška minimálnej mzdy sa však odvíja od stupňa náročnosti práce podľa prílohy k Zákonníku práce /príloha č. 1/.
V prac. zmluve podľa ust. § 43 Zákonníka práce je zamestnávateľ povinný so zamestnancom dohodnúť podstatné náležitosti, ktorými sú:
Podľa ust. § 39 Obč. zákonníka platí, že "neplatný je právny úkon, ktorý svojím obsahom alebo účelom odporuje zákonu alebo ho obchádza alebo sa prieči dobrým mravom."
Sme názoru, že táto časť zmluvy je neplatná, lebo je v rozpore s dobrými mravmi.
Sme názoru, že z Vašej prac. zmluvy môžu vzniknúť rozpory a preto požiadajte zamestnávateľa o úpravu prac. zmluvy pre oblasť mzdy v zmysle cit. ust. § 120 Zák. práce /viď vyššie/ a v súlade s ust. Zákonníka práce :
§ 13 ods. 3 : Výkon práv a povinností vyplývajúcich z pracovnoprávnych vzťahov musí byť v súlade s dobrými mravmi.
§ 32 : Účastníci si môžu upraviť svoje sporné nároky dohodou o sporných nárokoch, ktorá musí byť písomná, inak je neplatná.
Zmluvu nám môžete poslať na prekontrolovanie podľa inštrukcií na úvodnej stránke ficek.sk - kontrola zmluvy prípadne dať podnet na prísl. národný inšpektorát práce.
Dobrý deň, počas mojej 2 týždňovej dovolenky, mi zavolal náš nadriadený, že bohužiaľ sme nútení podpísať dohodu o ukončení pomeru, že firma zaniká. Ku koncu mája. Nebola som si istá, či to chcem podpísať, nakoľko som sa vrátila do firmy 3.5.2019 mi môj nadriadený podhodil dohodu a vkuse ma otravoval, či je to podpísané, že musíme, že nič iné mi neostáva. Neskôr som si všimla, že dátum bol 26. 4. 2019, ja som bola v tom čase ešte dávno na dovolenke. Je táto dohoda platná ? Čo s v tom prípade prosím ? Ďakujem.
Dobrý deň, zo znenia otázky nám nie je jasné k akému dátumu mal byť skončený pracovný pomer či ku dňu 26.4.2019 alebo ku dňu 3.5.2019, keď ste sa vrátili z dovolenky.
Ak by z dohody o skončení prac. pomeru vyplynulo, že prac. pomer skončil dňa 26.4.2019 a Vy ste vtedy boli na dovolenke, dojednanie skončenia prac. pomeru spätne nie je možné a preto je neplatné.
V otázke ďalej uvádzate, že zamestnávateľ Vás telefonicky kontaktoval v čase dovolenky a nástojil na tom, že musíte podpísať dohodu, lebo firma ukončuje svoju činnosť. Táto okolnosť zrejme zo samotnej dohody o skončení prac. pomeru nevyplýva, teda že sa pracovný pomer končí z dôvodu zrušenia zamestnávateľa podľa ust. § 63 Zákonníka práce.
Podľa ust. § 60 ZP platí, že "ak sa zamestnávateľ a zamestnanec dohodnú na skončení pracovného pomeru, pracovný pomer sa skončí dohodnutým dňom. Dohodu o skončení pracovného pomeru zamestnávateľ a zamestnanec uzatvárajú písomne. V dohode musia byť uvedené dôvody skončenia pracovného pomeru, ak to zamestnanec požaduje alebo ak sa pracovný pomer skončil dohodou z dôvodov uvedených v § 63 ods. 1 písm. a) až c).
Jedno vyhotovenie dohody o skončení pracovného pomeru vydá zamestnávateľ zamestnancovi."
Z uvedeného zák. ustanovenia vyplýva, že vo Vami uvedenom prípade mal byť uvedený dôvod skončenia pracovného pomeru - zrušenie zamestnávateľa.
Podľa § 76 ZP ods. 2 ZP Vám prináleží odstupné vo výške podľa dĺžky trvania prac. pomeru /citujeme/:
"Zamestnancovi patrí pri skončení pracovného pomeru dohodou z dôvodov uvedených v § 63 ods. 1 písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, odstupné najmenej v sume
Podľa ust. § 77 ZP platí, že "neplatnosť skončenia pracovného pomeru výpoveďou, okamžitým skončením, skončením v skúšobnej dobe alebo dohodou môže zamestnanec, ako aj zamestnávateľ uplatniť na súde najneskôr v lehote dvoch mesiacov odo dňa, keď sa mal pracovný pomer skončiť."
Všeobecne podľa ust. Obč. zákonníka a ust. ZP právne úkony /aj dohoda o skončení prac. pomeru/ musia byť urobené slobodne, vážne, určite, zrozumiteľne, inak je neplatný; prejav vôle treba vykladať tak, ako to so zreteľom na okolnosti, za ktorých sa urobil, zodpovedá dobrým mravom.
Na základe uvedeného odporúčame kontaktovať advokáta za účelom podania žaloby o neplatnosť skončenia prac. pomeru.
Lehota na podanie žaloby na súd je dva mesiace odo dňa keď sa mal pracovný pomer skončiť.
Máme problém: Zamestnanec nám doručil list, v ktorom žiada o skončenie pracovného pomeru k 28. 02. 2019. Na tento list sme mu odpovedali až dna 08. 03. 2019, že s dohodou nesúhlasíme, a že jeho list považujeme za výpoveď a od 01. 02. 2019 mu začína plynúť výpovedná 2 mesačná doba, ktorá mu uplynie 31. 03. 2019. Od polovice februára je na PN-ke. Postupovali sme správne ? Správne sme mu napísali, že mu od 01. 02. 2019 začína plynúť výpovedná doba ?
Podľa § 34 Obč. zákonníka platí :
"Právny úkon je prejav vôle smerujúci najmä k vzniku, zmene alebo zániku tých práv alebo povinností, ktoré právne predpisy s takýmto prejavom spájajú."
T.j. : Z uvedených zák. ustanovení vyplýva, že Vy ako zamestnávateľ nie ste povinný oznamovať zamestnancovi, že s dohodou nesúhlasíme. Pokiaľ ste mu odpovedali, že s dohodou nesúhlasíte a že jeho návrh považuje následne za výpoveď z dôvodu, že s dohodou o skončení prac. pomeru nesúhlasíte, nepostupovali ste správne.
Ak zo samotného návrhu dohody na skočenie prac. pomeru k 28.2.2019 nevyplýva to, že pokiaľ zamestnávateľ nebude súhlasiť s dohodou, nech ju považuje za výpoveď zo strany zamestnanca, Vy ako zamestnávateľ na základe svojho rozhodnutia to nemôžete urobiť.
Vy ako zamestnávateľ nemôžete tento návrh na skončenie prac. pomeru dohodou zmeniť na základe svojho rozhodnutia, že keďže nesúhlasíte so skončením prac. pomeru dohodou, považujete predmetný list za výpoveď zo strany zamestnanca s 2-mesačnou výpovednou dobou.
Dobrý večer, mám na Vás otázočku :Som zamestnaná u súkromníka 11 rokov, 6. 2. 2019 mi dal výpoveď ku 31. 3. 2019 dohodou. Na odstupné zrejme nemám nárok, keď som mu podpísala: Dohodou o skončení pracovného pomeru i keď to bolo z organizačných dôvodov. Mám 32 dni starej a 6 novej dovolenky. Ako sa zachovať, keď mi ju nebude chcieť dať vybrať alebo preplatiť? Taktiež mi povedal, aby som sekala do konca dobrotu, ináč mi nevyplatí mzdu. Zišla by sa mi maródka mám zdravotné problémy dlhšie, no mám strach ako sa zachová, či neprídem o dovolenku o mzdu. Proste, či mi nenarobí problémy. Ďakujem.
Pokiaľ nesúhlasíte s dohodou, ktorá ako píšete bola spísaná na tom skutkovom základe, že u zamestnávateľa došlo k organizačným zmenám, a zo znenia Vašej dohody to nevyplýva, máte možnosť v súlade s ust. § 77 Zákonníka práce podať žalobu na súd o neplatnosť skončenia prac. pomeru v lehote do 2 mesiacov odo dňa keď sa mal pracovný pomer skončiť.
Podľa dĺžky trvania prac. pomeru by ste mali nárok na odstupné pri organizačných zmenách vo výške 4 násobku priemerného mesačného zárobku pri trvaní prac. pomeru ku dňu spísania dohody 11 rokov ak by prac. pomer skončil dohodou a tento dôvod skončenia prac.pomeru by bol aj v dohode uvedený.
Pokiaľ sa jedná o dovolenku, požiadajte písomne zamestnávateľa o jej vyčerpanie.
V prípade, že nebudete môcť vyčerpať dovolenku, zamestnávateľ je povinný Vám ju vyplatiť.
Dobrý deň, chcem sa opýtať ohľadom dohody o skončení pracovného pomeru. Som zamestnaná vo firme ale po 5 rokoch sa chcem vrátiť do práce ale mi odpísali, že majú pre mňa miesto, na ktorom som pracovala je obsadené. A ďalšiešte miesto sa nenašlo. Chcú rozviazať pracovný pomer dohodou. Keď dostanem dohodu tak dostanem aj odstupné v tom, či mám trvať, aby mi dali výpoveď ale neviem akú formu. Ďakujem pekne za skorú odpoveď Leschnitzka.
podľa § 78 ods. 2 Zákonníka práce Zamestnancovi patrí pri skončení pracovného pomeru dohodou z dôvodov uvedených v § 63 ods. 1 písm. a) alebo písm. b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, odstupné najmenej v sume ...
Podľa § 63 ods. 1 písm. b) ZP Zamestnávateľ môže dať zamestnancovi výpoveď iba z dôvodov, ak sa zamestnanec stane nadbytočný vzhľadom na písomné rozhodnutie zamestnávateľa alebo príslušného orgánu o zmene jeho úloh, technického vybavenia alebo o znížení stavu zamestnancov s cieľom zabezpečiť efektívnosť práce alebo o iných organizačných zmenách a zamestnávateľ, ktorý je agentúrou dočasného zamestnávania, aj ak sa zamestnanec stane nadbytočným vzhľadom na skončenie dočasného pridelenia podľa § 58 pred uplynutím doby, na ktorú bol dohodnutý pracovný pomer na určitú dobu,
Ak by bolo dôvodom skončenia pracovného pomeru, že pre Vás už nemá miesto, išlo by o skončenie pracovného pomeru z dôvodu nadbytočnosti. Ak by sa formálne pracovný pomer skončil z tohto dôvodu dohodou, vznikol by Vám aj nárok na odstupné. Trvajte na tom, aby v dohode bol určený presný dôvod skončenia pracovného pomeru (§ 63 ods. 1 písm. b)).
Dobrý deň, môže zamestnávateľ odo mňa požadovať skončenie pracovného pomeru podľa pár. 60 zákonníka práce, keď s tým nesúhlasím? Obdržala som po kolegyni zamestnávateľom nepodpísaný papier s tým, že mám súhlasiť s dohodou o skončení pracovného pomeru, kde sú uvedené moje osobne údaje ako rodné číslo a číslo OP a trvalé bydlisko, zamestnávateľ navyše nemá so mnou podpísaný súhlas so spracovaním osobných údajov (GDPR). Na čo mám v tomto prípade nárok? Ďakujem.
podľa § 60 Zákonníka práce Ak sa zamestnávateľ a zamestnanec dohodnú na skončení pracovného pomeru, pracovný pomer sa skončí dohodnutým dňom.
Vzhľadom na to, že ide o dohodu, k jej uzavretiu Vás nikto nemôže nútiť. Ak nechcete skončiť pracovný pomer, potom nemusíte. Ak s Vami chce skončiť pracovný pomer zamestnávateľ, môže tak urobiť, napr. na základe niektorého z výpovedných dôvodov, prípadne dôvodov na okamžite skončenie pracovného pomeru, a to len ak dôjde k naplneniu skutkovej podstaty predpokladanej týmito dôvodmi.
Pokiaľ ide o ochranu osobných údajov, ich spracovanie musí byť v súlade so zákonom o ochrane osobných údajov, ako aj nariadením GDPR. Ak máte podozrenie, že porušuje zákon, môžete podať podnet Úradu pre ochranu osobných údajov.

References: §60
 § 76

§ 27

§ 29
 § 63
 § 76

§ 30
 súd 
 § 42
 § 59
 § 76
 § 63
 § 63
 § 77
 § 119
 § 120
 § 43
 § 39
 § 120

§ 13

§ 32
 § 63
 § 60
 § 63
 § 76
 § 63
 § 77
 súd 
 § 34
 § 77
 súd 
 § 78
 § 63
 § 63
 § 58
 § 60